W90-Mattensprunganlage

W90-Mattensprunganlage (norsk: K90 Mattehoppanlegg) er en hoppbakke i byen Ramsau am Dachstein i Østerrike. Bakken har K-punkt 90 meter og bakkestørrelse 98 meter. Den var arena for hopp (normalbakke) og kombinert da Ramsau var hovedby for ski-VM 1999. Hopp stor bakke ble arrangert i Paul Außerleitner-bakken i Bischofshofen.

Hoppbakken i Ramsau ble bygd i 1995 foran VM 1999. Den brukes i dag mer til kombinert enn til spesielt hopp; det har vært holdt verdenscuprenn i kombinert i bakken omtrent hvert år siden 1998. Utenom VM har bakken bare hatt ett verdenscuprenn i spesielt hopp, i 1998 (verdenscuprennet i 2000 ble avlyst på grunn av snømangel). I senere år har det med ujevne mellomrom vært holdt kontinentalcuprenn i hopp i bakken.

Hoppbakken har plastmatter og flomlysanlegg, slik at den kan brukes hele året. Bakkerekorden er 102 meter, satt av Sara Takanashi (Japan) i kontinentalcupen 20. februar 2011.

Viktige renn (spesielt hopp)
Menn
 Dato Vinner  Andre Tredje Type renn 11. januar 1998  Masahiko Harada  Kazuyoshi Funaki  Hiroya Saitō Verdenscup 26. februar 1999  Kazuyoshi Funaki  Hideharu Miyahira  Masahiko Harada VM, normalbakke 8. desember 2000 Avlyst pga. snømangel Verdenscup

Kvinner
 Dato Vinner  Andre Tredje Type renn 19. februar 1999  Karla Keck  Sandra Kaiser  Eva Ganster Kvinnenes hoppuke 19. februar 2011  Sara Takanashi  Ulrike Gräßler  Jacqueline Seifriedsberger Kontinentalcup 20. februar 2011  Sara Takanashi  Ulrike Gräßler  Melanie Faißt Kontinentalcup 14. desember 2012  Sara Takanashi  Coline Mattel  Daniela Iraschko Verdenscup

Kilder
Skisprungschanzen-Archiv: Ramsau (Mattensprunganlage)
Ramsau Sport: Schanzenanlage

Kategori:Hoppbakker i Østerrike
Kategori:Steiermark